Trans identitateen despatologizazioaren aldeko Estatu Espainiarreko sarearen manifestua:
2010eko Urriak 23
Erresistentzian darraigu!
Beste urtebetez gure askatasuna defendatzeko argumentuak emanez, alternatibak bilatuz, elkarrizketarako zubiak eraikiz jarraitzen dugu. Hala ere, makineria mediku eta politikoak ez digu etenik ematen, trans pertsonen estigmatizazioak aurrera darrai. Gure genero izaera eta identitatea gaixotasun bezala jotzeak benetan zerbaitetan balioko baligu bezala, benetan gure osasuna axola balie bezala. 
Ez da esistitzen; ez dago genero izaeraren gaitzik, bai ordea transfobia.
Ikertzen gaituzte, ukitzen gaituzte, gertatzen zaiguna azaldu. Milaka froga burutzen dituzte gure gaitz handi horren zergaitiaren bila. Aztertzen gaituzte, jotzen gaituzte, bortxatzen gaituzte. Umeak baikina jokatzen dute gurekin, eta txakurrak baikina akatzen gaituzte. Egunargitan gorroto gatuzte, eta gauez erosten.
Baina ezin dute gurekin. Hemen darraigu, ixiltasuna hautsiz eta kolpe eta hitzen indarkeriari aurre eginez, amorruz baina pedagogiaz, geu hondoratzea ekiditen duen sare bat sortuz. Hemen gaude!
Patologizazioaren diskurtsoa hondoratu egin da, eraitsi egin dugu beraien terapiak etengabe salatuz. Jada ez daukate aitzakiarik. Jada badira ideia batzuk defendaezinak direnak.
“Trans identitateak ez dira gaixotasuna” lemapean hiri eta kontinente ezberdinetako trans ekintzaileak berriz ere kalera irtengo gara trans despatologizazioa exigitzeko. Salatu nahi dugu, gaur egun, XXI mendean gaudelarik, trans, transexual, transgenero eta trabesti identitateak oraindik “genero inkongruentzia” edo “trabestismo gaitza” bezala sailkatzen direla argitaratu berri den DSM-5-aren zirriborroan. Genero identitatearen gaitzak nazioarteko gaixotasunen gidetatik (DSM eta CIE) ezabatzea exigitzen dugu, eta gure gorputzen gaineko erabakiak autonomiaz hartu ahal izateko eskubidearen alde borrokan diraugu.
Gogorarazi nahi dugu despatologizazioak ezin duela inolaz ere pertsona trans-en osasun eskubideak ukatzea suposatu. Trans-espezifikoa eta berezkoa den osasun zerbitzua exigitzen dugu, era publikoan bermatua. 

Norbere genero identitatea aukeratzeko eskubidea eta trans pertsonen osasun atentzio publikoa giza eskubide oinarrizkoak dira eta batak ez lueke inolaz ere zertan bestea ukatu behar. Diagnosirik gabe, hormona, kirurgia edo medikuen  tratamenturik gabe, norberak aukeratu izenaren eta genero izaeraren aitortza legala aldarrikatu nahi dugu. Inork ezin dezake beste inoren genero-identitatea erabaki.
Gure eskaerak garbiak dira:

1. Genero identitatearen gaitza (Trastorno de Identidad de Genero) nazioarteko diagnosi gidetatik ezabatzea ( DSM-V eta CIE-11 giden bertsio berrietatik).
2. Intersex pertsonei aplikatzen zaizkien normalizazio bitar tratamenduak bertan behera uztea.

3. Psikiatraren gidaritzarik gabe eta era askean hormona zein kirurji tratamenduen eskurgarritasuna.

4. Genero berresleitze edo berrasignazio prozesuak osasunbide publikoaren eskutik izan daitezela.

1. Transfobiaren kontrako borroka: Hezkuntza formakuntza, trans pertsonen lan integrazioa zein integrazio soziala; instituzioen zein jendartearen transfobia espresioen seinalatzea eta salaketa.
Estatu mailan, gobernuari exigitzen diogu gure aldarrikapenak bere egin ditzan; trans erakunde, kolektibo zein ekintzaile gizabanako guztien partehartzea bermatu dezala, beraien aniztasuna kontutan hartuz. Beraien burua zuritzeko jokaldiak alde batera utzi ditzala. Iragan ekainean, berdintasun ministeritzako buruak publikoki adierazi zuen onartezina dela trans pertsonak gaixo bezala tratatzea. Hala ere, gobernuak ez du inolako pausurik eman 3/2007 legea aldatzeko, jakinda “Genero identitate legea” bezala ere ezagutzen den lege horrek patologizatzen gaituela. 
Gainera, agiri publikoetatik sexuaren inolako aipamenik ez egotea eskatzen dugu. Datu zaharkitua da, eta bere presentziak ez dauka inolako zentzurik nortasun agiri batean. Gainera trans pertsona ugariren egunerokotasunean oztopoa da.
Azkenik, gobernuari eskatu nahi diogu alde batera utzi dezan bere eginkizun kolonizatzailea Latinoamerikako LGTB politikei dagokionez. Ekialdeko herrialdeetatik oraindik ere indarkeriaz betetako mediku-arrazoibide eta diskurtso patologizatzaileak esportatzen dira, indarkeria transfobikoari ateak irekiz eta genero izaera eta identitate anitzak arriskuan jarriz hainbat eta hainbat lurraldetan.

Gure izenak, gure gorputzak, gure bizitzak gureak soilik dira.
Eutsiko diogu!

